Suchinthana/ta-wikipedia huggingface dataset:
ஈ. த. இராசேசுவரி

ஈ. த. இராசேசுவரி (1906 - 1955) அறிவியல் தமிழ் எழுத்தாளர்.  இவர் தமிழ் இலக்கிய நூல்களில் அறிவியல் குறிப்புகளை எடுத்துக் காட்டி எழுதினார். இவர் சென்னை இராணி மேரிக் கல்லூரியில் இயற்பியல்  பேராசிரியராக பணியாற்றியுள்ளார்.⁠

தமிழ், இலக்கியம், அறிவியல் ஆகிய துறைகளிலும் சிறந்து விளங்கினார். திருமந்திரம், தொல்காப்பியம், கைவல்யம் போன்ற நூல்களிலுள்ள அறிவியல் உண்மைகள் குறித்துச் சொற்பொழிவு ஆற்றியுள்ளார். சூரியன், பரமாணுப் புராணம் போன்ற அறிவியல் நூல்களை எழுதியுள்ளார்.

படைப்புகள் 
 சூரியன் (நூல்), 1941
 வானக்குழி (சென்னைத் தமிழ்ச் சங்கம், 1943)
 பரமாணுப் புராணம்
 ஐன்ஸ்டைன் கண்ட காட்சி (சென்னைத் தமிழ்ச் சங்க வெளியீடு, தொகுதி 2, 1943)
 திருமந்திரம், தொல்காப்பியம், கைவல்யம் போன்ற நூல்களில்லுள்ள அறிவியல் உண்மைகள் குறித்து சொற்பொழிவாற்றிள்ளார்.

குறிப்புகள் 

அறிவியல் தமிழ் எழுத்தாளர்கள்
பீரங்கி வண்டி மனிதன்

தகரி  மனிதன் (Tank Man) என்பவர் 1989 ஆம் ஆண்டு சூன் 5ஆம் நாள், சீனாவின் தியனன்மென் சதுக்க எதிர்ப்புப் எதிர்ப்புப் போராட்டத்தின் போது போராட்டக்காரர்களை ஒடுக்க அணிவகுத்து வந்த தகரிகளை வழிமறித்த முகம் தெரியாத நபரைக் குறிக்கும் சொல். இவர் தகரிகளை மறிக்கும் காட்சியடங்கிய புகைப்படம் மறுநாள் பத்திரிகைகளில் வெளியானதால் இவர் உலகப் புகழ் அடைந்தார். அவர் யார், அவர் பெயர், அவர் என்ன ஆனார் என்பது இன்றளவும் சர்ச்சைக்குரியதாக உள்ளது. இவர் தகரிகளை மறிக்கும் புகைப்படம் 20ஆம் நூற்றாண்டின் சிறந்த புகைப்படங்களில் ஒன்றாக தேர்ந்தெடுக்கப்பட்டது.

வெளி இணைப்புகள் 
 "Behind the scenes: Tank Man of Tiananmen" (நியூயார்க் டைம்ஸ்)
 The Stuart Franklin photo at Life magazine 100 photos that changed the world .

மேற்கோள்கள்

சீனாவில் மனித உரிமைகள்
சீனாவில் எதிர்ப்புப் போராட்டங்கள்
சுக ரஹஸ்ய உபநிடதம்

சுக ரஹஸ்ய உபநிடதம் என்பது கிருஷ்ணயஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 37வது உபநிஷத்து. சாமானிய வேதாந்த உபநிடதங்கள் பகுப்பைச் சேர்ந்தது. வியாசருடைய புத்திரரான சுகருக்கு பரமசிவனே உபதேசித்ததும் அதன் பயனாக சுகர் சுகபிரம்மமாகவே ஆனதும் இதனில் சொல்லப்படுகிறது. இதன் இன்னொரு சிறப்பு, நான்கு வேதங்களின் மகாவாக்கியங்களின் பொருள்களும் சுருக்கமாகவும் தெளிவாகவும் இங்கே காணப்படுகிறது.

மகாவாக்கியங்களிலுள்ள சொற்களின் பொருள்

பிரக்ஞானம் பிரம்ம (ரிக் வேதம்: ஐதரேய உபநிடதம், 5-3)

 பிரக்ஞானம்: எதனால் ஒருவன் பார்க்கிறானோ, கேட்கிறானோ, முகர்கிறானோ, பேசுகிறானோ, ருசியையும் ருசியற்றதையும் உணர்கிறானோ அவ்வறிவு.
 பிரம்மம்: தேவர்கள், மனிதர்கள், மிருகங்கள், பட்சிகள் ஆகிய எல்லாவற்றிலும் உள்ள ஒரே சைதன்யம் அல்லது அறிவு.

அஹம் பிரம்ம அஸ்மி (யசூர் வேதம்): பிரகதாரண்யக உபநிடதம், 1-4-10)=

 'அஹம்' அல்லது 'நான்' : அறிவின் இடமாகிய இந்த தேகத்தில் புத்திக்கு சாட்சியாக இருந்து விளங்கிக் கொண்டிருக்கும் பரிபூர்ணமான பரமாத்மா.
 எங்கும் நிரைந்த பரம்பொருள் பிரம்மம் என்ற சொல்லால் வர்ணிக்கப்படுகிறது. அது 'நான் இருக்கிறேன் (அஸ்மி)'  என்று விளங்குகிறது. அதனால் நானே பிரம்மமாகிறேன்.

தத் த்வம் அஸி (ஸாம வேதம்: சாந்தோக்ய உபநிடதம், 6-9-4)

 'தத்': பெயரோ உருவமோ இல்லாமல் இரண்டற்ற ஒன்றாக படைப்புக்கு முன்பே இருந்த அது இப்பொழுதும் அப்படியே உள்ளது.  அது தான்  'அது' என்று பொருள் படைத்த 'தத்'.
 'த்வம்': கேட்பவனின் தேகத்திற்கும் புலன்களுக்கும் அப்பாற்பட்டதாய் உள்ளே விளங்கும் உண்மைப்பொருள்.
 'அஸி' : 'தத்' எனும் சொல்லால் குறிக்கப்படுவதும் 'த்வம்' என்னும் சொல்லால் குறிக்கப்படுவதும் ஒன்றே என்று பொருள்படும் வினைச்சொல்.

அயம் ஆத்மா பிரம்ம (அதர்வ வேதம்: மாண்டூக்ய உபநிடதம், 2)

 'அயம்' : அகராதியிலுள்ள பொருள் 'இவன்'.
 'அயம் ஆத்மா':  இங்கு, தனக்குத்தானே, யாரும் சொல்லவேண்டியிராமலே, உள்ளுறைபவனாக விளங்கும் ஆத்மா. அதனாலேயே 'இந்த ஆன்மா' என்று குறிக்கப்படுகிறது. 'நான்' என்ற அகந்தைக்கு அடித்தளமாக வியாபித்துள்ளவன்.
 'பிரம்ம': பார்க்கப்படும் உலகனைத்தும் வியாபித்துள்ள தத்துவம்.
 'அயம் ஆத்மா பிரம்ம': 'அந்த' பிரம்மமும் 'இந்த' ஆன்மாவும் ஒன்றே.

சொற்பொருளும் உட்பொருளும்

மஹாவாக்கியத்தின் பொருளை உணர சொற்களின் 'சொற்பொருள்' (வாச்சியார்த்தம்), 'உட்பொருள்' (லக்ஷ்யார்த்தம்) ஆகிய இரண்டு வகையான பொருளையும் கவனிக்கவேண்டும். த்வம் என்ற சொல்லின் சொற்பொருள் ஐம்பூதங்களாலான உடலும் அதன் புலன் முதலியவைகளும். உட்பொருளோவெனின், உடல், மனது, புலன்கள் இவைகளுக்கபாற்பட்ட  ஜீவன்.  தத் என்ற சொல்லின் சொற்பொருள் உலகை ஆளும் கடவுள்; உட்பொருளோ ஸச்சிதானந்த பிரம்மம். அஸி எனும் சொல், உட்பொருளில் இவையிரண்டும் ஒன்றே என்பதாகும்.

சுக பிரம்மம்

பரமசிவனாலேயே பிரம்மோபதேசம் செய்யப்பட்ட சுகர் தன்னுடையது, தான், என்ற எதுவுமில்லாது, துறந்தெழுந்து, கடவுளை வணங்கி உலகுடன் இரண்டறக்கலந்து மனதளவில் ஐக்கியமாகிவிட்டார். பிரம்மம் என்ற அமுதக்கடலில் மிதப்பவர்போல் துறவியாகச்செல்லும் அவரைப்பார்த்து அவர் தந்தை வியாசர் அவரைப்பின்தொடர்ந்து, பிள்ளையின் பிரிவாற்றாமையினால் 'மகனே' என்று கூவினார்.  அப்பொழுது அசைவது அசையாதது யாவும், உலகனைத்தும், 'ஏன், ஏன்' என்று எதிரொலி செய்தது. அவ்வொலியைக் கேட்டு வியாசர் தன் புத்திரனின் பிரம்ம அனுபவத்தை உணர்ந்து அதிசயித்தார்.

பொன்மொழி

 வேதத்தின் ஆதியில் விளங்கும் ஒலி என எது கூறப்படுகிறதோ, வேதாந்தத்தில் நிலைபெற்றது எதுவோ, பிரகிருதி ஒடுங்குமிடம் எதுவோ அந்தப் பரம்பொருள் மகேசுவரன் .

மேற்கோள்கள்

உபநிடதங்கள்
சமசுகிருத நூல்கள்
கோபிநாத் பர்தலை

கோபிநாத் பர்தலை  (Gopinath Bordoloi, 6 சூன் 1890–5 ஆகத்து 1950) இந்திய  மாநிலமான அசாமின் முதலாவது முதலமைச்சராகப் பணியாற்றியவரும், இந்திய விடுதலை இயக்கத்தில் பெரும் பங்காற்றியவரும் ஆவார். அரசியல் கோட்பாடாக காந்தியின் வன்முறை தவிர்த்த வழியை ஏற்றுக்கொண்டவர். அசாம் மாநிலத்திற்கும் மக்களுக்கும் இவராற்றியப் பணியைப் பாராட்டி இவர் முதலமைச்சராக இருந்தபோது அசாமின் ஆளுநராக இருந்த ஜயராம் தாஸ் தௌலத்ராம் இவருக்கு "லோகபிரியா" என்ற பட்டத்தை வழங்கினார். 1999 ஆம் ஆண்டு இந்தியாவின் உயரிய குடிமை விருதான பாரத ரத்னா இவருக்கு மரணத்திற்குப் பின்பு வழங்கப்பட்டது.

இளமையும் கல்வியும்
கோபிநாத் ராகாவில் 1890ஆம் ஆண்டின் சூன் 6 அன்று புத்தேசுவர் பர்தலைக்கும் பிராணேசுவரி பர்தலைக்கும் மகனாகப் பிறந்தார். பன்னிரெண்டாவது அகவையிலேயே தனது தாயை இழந்தார். 1907ஆம் ஆண்டில் மெட்றிக்கில் தேர்வானபிறகு காட்டன் கல்லூரியில் சேர்ந்தார். தனது இடைநிலை பட்டப்படிப்பை 1909ஆம் ஆண்டு முடித்து கொல்கத்தாவிலுள்ள இசுகாட்டிஷ் சர்ச் கல்லூரியில் பட்டப்படிப்பை 1911இல் முடித்தார். கொல்கத்தா பல்கலைக்கழகத்திலிருந்து 1914ஆம் ஆண்டு முதுகலைப் பட்டம் பெற்று சட்டம் படிக்கத் தொடங்கினார். ஆனால் மூன்றாண்டுகளிலேயே இறுதித் தேர்வு எழுதாது குவஹாத்தி திரும்பினார். சோனாராம் உயர்நிலைப்பள்ளியில் தற்காலிக தலைமையாசிரியராகப் பணியாற்றியபடியே தமது சட்ட படிப்பை 1917ஆம் ஆண்டு முடித்தார்; குவஹாத்தியில் வழக்கறிஞராகப் பணி புரியத் தொடங்கினார்.

அரசியல் வாழ்வு
1922 ஆம் ஆண்டு இந்திய தேசிய காங்கிரசின் அங்கமாக அசாம் காங்கிரசு உருவானபோது இவரது அரசியல் வாழ்வு துவங்கியது. அந்த ஆண்டு நடைபெற்ற ஒத்துழையாமை இயக்கத்தில் பங்கேற்று ஓராண்டு சிறை சென்றார். வெளிவந்தபிறகு தமது வழக்கறிஞர் தொழிலுக்குத் திரும்பினார்.

1936 ஆம் ஆண்டு பிராந்திய சட்டப்பேரவை தேர்தல்களில் காங்கிரசு பெரும்பான்மை இடங்களைப் பெற்றிருந்தபோதும் அமைச்சர்களுக்கு அதிகாரம் வழங்கப்படாத நிலையில் எதிர்கட்சியாகவே செயலாற்ற முடிவு எடுத்தது. போர்டோலாய் எதிர்கட்சித் தலைவராக தேர்ந்தெடுக்கப்பட்டார். சிறுபான்மை கட்சிகள் அமைத்த அரசு கவிழ்ந்தநிலையில் இவர் செப்டம்பர் 21, 1938ஆம் ஆண்டில் முதல்வராக பொறுப்பேற்றார். மகாத்மா காந்தியின் ஆணைப்படி 1940ஆம் ஆண்டில் தமது பதவியை துறந்தார். 1946ஆம் ஆண்டு நடைபெற்ற தேர்தல்களில் மீண்டும் வெற்றி பெற்று முதலமைச்சராக பொறுப்பேற்றார்.

இந்தியப் பிரிவினைக்கு முன்பாக நடந்த உரையாடல்களில் அசாமை வங்காளத்துடன் இணைத்து கருதப்படுவதை காங்கிரசுக்கு உள்ளேயும் பிரித்தானிய அரசினரிடத்தும் இவர் எதிர்த்தமையாலேயே பின்னாளில் அசாம் கிழக்கு வங்காளத்துடன் பாக்கித்தானின் பகுதியாக இணைக்கப்படாமல் இருந்தது எனச் சில அரசியலாளர்கள் கருதுகின்றனர்.

1999ஆம் ஆண்டு இவருக்கு மரணத்துக்குப் பிறகான பாரத ரத்னா வழங்கப்பட்டது.

குவஹாத்தியில் உள்ள விமான நிலையத்துக்கு இவர் நினைவாக லோக்பிரியா கோபிநாத் பர்தலை சர்வதேச விமான நிலையம் என்று பெயர் சூட்டப்பட்டுள்ளது.

மேற்கோள்கள்

வெளியிணைப்புகள்
 http://www.aai.aero/guwahati/index.jsp 
 http://www.assam.org/node/2363

1890 பிறப்புகள்
1950 இறப்புகள்
இந்திய அரசியல்வாதிகள்
இந்திய விடுதலைப் போராட்ட வீரர்கள்
அசாம் முதலமைச்சர்கள்
இந்திய அரசியலமைப்பு நிர்ணய மன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அருணா ஆசப் அலி

அருணா ஆசப் அலி (Aruna Asaf Ali, ; சூலை 16, 1909 — சூலை 29, 1996) ஓர் இந்திய விடுதலை இயக்கத் தன்னார்வலர். 1942ஆம் ஆண்டு வெளையனே வெளியேறு இயக்கத்தின் போது மும்பையில் கோவாலியா குள மைதானத்தில் காங்கிரசின் கொடியை ஏற்றியதற்காக பரவலாக அறியப்பட்டவர்.

இளமைக் காலம்
அருணாவின் இயற்பெயர் அருணா கங்குலி.  பிரித்தானிய பஞ்சாப் மாநிலத்தின் (இன்றைய அரியானா மாநிலம்) கல்காவில் வங்காளக் குடும்பத்தில் பிறந்தார். லாகூர் மற்றும் நைனிதாலில் படித்தவர். பட்டம் பெற்ற பின்னர் கொல்கத்தாவின் கோபால கிருஷ்ண கோகலே நினைவு பள்ளியில் ஆசிரியையாகப் பணியாற்றினார். காங்கிரசுத் தலைவர்களில் ஒருவராக விளங்கிய ஆசப் அலியை அலகாபாத்தில் சந்தித்தப்பிறகு பெற்றோர்களின் எதிர்ப்பையும் சமயவாதிகளின் எதிர்ப்பையும் இருபது ஆண்டுகளுக்கும் கூடுதலான அகவை வேறுபாட்டையும் மீறி 1928ஆம் ஆண்டு அவரை திருமணம் புரிந்து கொண்டார்.

அரசியல் வாழ்வு
அருணா இந்திய தேசிய காங்கிரசின் துடிப்பான அங்கத்தினராக விளங்கினார். உப்பு சத்தியாக்கிரகத்தின்போது சிறை சென்றார். அரசியல் கைதிகளை விடுவித்தபோது இவரை விடுவிக்காததால் மக்கள் போராட்ட நடந்தது. அதன்பின்னரே விடுவிக்கப்பட்டார். 1942ஆம் ஆண்டு வெளையனே வெளியேறு இயக்கத்தின் போது பல தலைவர்கள் முன்னதாகவே கைது செய்யப்பட்டிருந்த நிலையில் மும்பையில் கோவாலியா குள மைதானத்தில் காங்கிரசின் கொடியை பலத்த தடைகளை மீறி ஏற்றினார். விடுதலைக்குப் பின்னர் காங்கிரசிலிருந்து வெளியேறி பல சோசலிச இயக்கங்களில் பங்காற்றி உள்ளார். 1958ஆம் ஆண்டு தில்லியின் முதல் மேயராக தேர்ந்தெடுக்கப்பட்டார். இந்த காலகட்டத்தில் எடதாதா நாராயணனுடன் இணைந்து பேட்ரியட் இதழையும் பல நூல்களை வெளியிட்டுள்ளார். 1964ஆம் ஆண்டு மீண்டும் காங்கிரசில் இணைந்தார். இருப்பினும் அரசியலில் முழுமையாக ஈடுபடவில்லை.

அருணா ஆசஃப் அலிக்கு 1997ஆம் ஆண்டு மறைவிற்கு பிந்தைய பாரத ரத்னா விருது வழங்கப்பட்டது.

மேற்கோள்கள்

வெளியிணைப்புகள்
An Obituary of Mrs. Aruna Asaf Ali by Inder Malhotra in The Guardian
A write-up on Aruna Asaf Ali 
Another write-up on Aruna Asaf Ali

1909 பிறப்புகள்
1996 இறப்புகள்
இந்தியப் பெண் அரசியல்வாதிகள்
இந்திய விடுதலைப் போராட்ட வீரர்கள்
லெனின் அமைதிப் பரிசு பெற்றவர்கள்
தில்லி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
இடை முன் இதழ்விரி உயிர்

இடை முன் இதழ்விரி உயிர் என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும் , கீழ்-இடையுயிருக்கும் , இடையில் சரியாக இந்த இடை முன் இதழ்விரி உயிர் ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். சில மொழியியலாளர்கள், குறிப்பாக சீனவியலாளர், ஒலிகளை அனைத்துலக ஒலிப்பியல் அரிச்சுவடிக் குறியீடுகளில் எழுதும்போது, இவ்வொலிக்கு  என்னும் குறியீட்டைப் பயன்படுத்துகின்றனர். இல்லாவிட்டால்,  அல்லது  போல ஏற்கனவே உள்ள குறியீடுகளுடன் கூடுதலான குறிகளைச் சேர்த்து எழுதுகின்றனர்.

எசுப்பானியம், சப்பானியம், கொரிய மொழி, கிரேக்கம், துருக்கியம் போன்ற பல மொழிகளில் மேலிடை, கீழிடை உயிர்களிலிருந்தும் ஒலிப்பியல் அடிப்படையில் வேறுபட்ட இடை-முன் இதழ்விரி உயிர்கள் உள்ளன. ஆங்கிலத்தின் கிளைமொழிகள் பலவற்றிலும் இந்த உயிரொலி காணப்படுகின்றது.

ஒலிப்பிறப்பு இயல்புகள்
 நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 கிடைத்திசையில் நாக்கின் நிலை (உயிரொலிப் பின்னியல்பு) வாயின் முன் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது. 
 இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.

இவற்றையும் பார்க்கவும்
 உயிரொலி

மேற்கோள்கள்

ஒலிப்பியல்
காதி

காதி அல்லது கதர் என்பது கைநூற்பு செய்யப்பட்டு கை நெசவு செய்யப்பட்ட பருத்தித் துணி. பொதுவாக காதி என்பது பருத்தித்துணியாக இருந்தாலும் இது பருத்தி, பட்டு மற்றும் ஆட்டு உரோமம்(உல்லன்) இம் மூன்றுள் ஏதேனும் ஒன்றாக இருக்கலாம். எதுவாக இருந்தாலும் கைநூற்பும் கைநெசவும் அவசியம். இயந்திரத்தால் செய்யப்பட்ட துணி காதித் துணி ஆகாது. மகாத்மா காந்தியால் [இந்திய விடுதலைப் போராட்டத்தின் போது அன்னிய உற்பத்தி துணிகளுக்கான உள்ளூர் மாற்றாக காதி முன்வைக்கப்பட்டு பிரபலப்படுத்தப்பட்டது. இந்தியா விடுதலை அடைந்த பின்னர் கதராடைகள் இந்திய அரசின் ஆதரவுடன் சந்தைப்படுத்தப்படுகின்றன.

காதித் துணி கோடையில் அணிகையில் குளிர்ச்சியும் குளிர் காலத்தில் அணியும் போது கதகதப்பும் தரும். ஆனால் இது எளிதில் சுருங்கக் கூடியது. இதைத் தவிர்க்கும் பொருட்டு கஞ்சி போடுவதன் மூலம் காதியின் மெருகைக் கூட்டலாம்.

இந்திய தேசியக்கொடி சட்டத்தின் படி தேசியக் கொடி காதியால் மட்டுமே செய்யப்பட வேண்டும். ஆகிய கைத்தறித் துணியில் மட்டுமே இருக்கவேண்டும். பருத்தி பட்டு மற்றும் ஆட்டு உரோமம்(உல்லன்)இவற்றில் ஒன்றால் நெய்யப்பட்ட கைத்தறித்துணியாகத்தான் இருக்கவேண்டும். கொடியின் முக்கிய மூவர்ண பாகம் காதி-பண்டிங் என்கிற நெசவாலும் பழுப்பு நிற கம்பத்தில் இணைக்கும் பாகம் காதி-டக் என்கிற நெசவு ஆகிய இரு வகை கைத்தறித்துணியால் உருவாக்கப்படுகிறது.

நெசவுப் பொருட்கள்
இந்திய உடைகள்

மேற்கோள்கள்
இடை முன் இதழ்குவி உயிர்

இடை முன் இதழ்குவி உயிர் என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும் , கீழ்-இடையுயிருக்கும் , இடையில் சரியாக இந்த இடை முன் இதழ்குவி உயிர் ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். பொதுவாக, மேல் இடையுயிரைக் குறிக்கும் ‹›  என்னும் குறியீடே இந்த ஒலியைக் குறிக்கவும் பயன்படுகிறது. துல்லியம் தேவைப்படும் இடங்களில், ,  என்பன போல், ஏற்கனவே உள்ள குறிகளுக்குத் துணைக் குறிகளை இட்டு எழுதுவது உண்டு.

ஒலிப்பிறப்பு இயல்புகள்
 நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 கிடைத்திசையில் நாக்கின் நிலை (உயிரொலிப் பின்னியல்பு) வாயின் முன் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது. 
 இதனை ஒலிக்கும்போது உள்ள இதழமைவு நிலை, இதழ்குவி நிலையாகும்.

இவற்றையும் பார்க்கவும்
 உயிரொலி

மேற்கோள்கள்

ஒலிப்பியல்
ஜாதிக எல உறுமய

ஜாதிக ஹெல உறுமய (Jathika Hela Urumaya, சிங்களம்: ජාතික හෙළ උරුමය, தேசிய மரபுக் கட்சி), என்பது இலங்கையின் ஒரு அரசியல் கட்சியாகும். இது பௌத்த பிக்குகளைத் தலைவர்களாகக் கொண்ட இக்கட்சி 2004 ஆம் ஆண்டு பெப்ரவரி மாதத்தில் சிங்கலத் தேசியவாதக் கட்சியான சிஹல உறுமய என்ற அமைப்பினால் உருவாக்கப்பட்டது. இதன் ஆரம்பகால உறுப்பினர்களாக கொலன்னாவ சுமங்கல தேரோ, உடுவே தம்மலோக்க தேரோ, எல்லாவல மெத்தானந்த தேரோ, டாக்டர். சோபித்த தேரோ, திலக் கருணாரத்தின ஆகியோர் உள்ளனர்.

2004, ஏப்ரல் 2 இல் நடந்த நாடாளுமன்ற தேர்தல்களில் முதல் தடவையாகப் போட்டியிட்டு மொத்தமாக 6.0% வாக்குகளைப் பெற்று 225 உறுப்பினர்கள் கொண்ட நாடாளுமன்றத்தில் 9 இடங்களைக் கைப்பற்றியது. இவர்களில் 8 உறுப்பினர்கள் 2007 ஆம் ஆண்டில் ஆளும் ஐக்கிய மக்கள் சுதந்திரக் கூட்டணியில் இணைந்தனர். 2010 நாடாளுமன்றத் தேர்தலில் தனித்துப் போட்டியிடாமல், ஐக்கிய மக்கள் சுதந்திரக் கூட்டணியின் கீழ் போட்டியிட்டது.

வெளி இணைப்புகள்

Official Web Site of Jathika Hela Urumaya

மேற்கோள்கள்

இலங்கை அரசியல் கட்சிகள்
2004இல் நிறுவப்பட்ட அரசியல் கட்சிகள்
இடை-நடு உயிர்

இடை-நடு உயிர் என்பது சில பேச்சு மொழிகளில் பயன்படும் உயிரொலி வகைகளுள் ஒன்று. அனைத்துலக ஒலிப்பியல் அரிச்சுவடியில் இதற்கான குறியீடு . இது அரைவட்ட அளவுக்குச் சுழற்றப்பட்ட "e" எழுத்தின் வடிவம் கொண்டது. இதே குறியீட்டையே இடை-நடு உயிரின், இதழ்குவி வகைக்கும், இதழ்விரி வகைக்கும் பயன்படுத்துகின்றனர்.

இடை-நடு இதழ்விரி உயிர்
இடை-நடு இதழ்விரி உயிர் பெரும்பாலும்  என்னும் குறியீட்டினால் குறிக்கப்படுகின்றது. எனினும் இக் குறியீடு ஒரு இதழ்விரி உயிரைச் சிறப்பாகக் குறிப்பதில்லை. துல்லியம் தேவைப்படும்போது துணைக் குறியைப் பயன்படுத்தி  என எழுதுவது உண்டு.

ஒலிப்பிறப்பு இயல்புகள்
 நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப் பகுதியில் அமையும். அதாவது நாக்கு, முன்னுயிர், பின்னுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.

இடை-நடு இதழ்குவி உயிர்
சில மொழிகளில், மேல்-நடுவுயிர், கீழ்-நடுவுயிர் ஆகியவற்றிலிருந்து வேறுபடுகின்ற இடை-நடு இதழ்குவி உயிர் (இதழ்குவி ) இருக்கக்கூடும். எனினும், இம்மூன்று ஒலிகளுக்கும் இடையே வேறுபாடு காட்டும் உயிர்களைக் கொண்ட மொழி எதையும் இதுவரை கண்டறியவில்லை. அதனால், மேல்-இடை நடு இதழ்குவி உயிரொலிக்கு உரிய  என்னும் குறியீட்டைப் பயன்படுத்தலாம். துல்லியம் தேவைப்படும்போது துணைக் குறியைப் பயன்படுத்தி  என எழுதுவது உண்டு.

ஒலிப்பிறப்பு இயல்புகள்
 நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப் பகுதியில் அமையும். அதாவது நாக்கு, முன்னுயிர், பின்னுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும். 
 இதனை ஒலிக்கும்போது உள்ள இதழமைவு நிலை, இதழ்குவி நிலையாகும்.

இவற்றையும் பார்க்கவும்
 உயிரொலி

ஒலிப்பியல்

மேற்கோள்கள்

de:Mittlerer Zentralvokal
es:Schwa
ms:Vokal pusat tengah
ru:Ненапряжённый гласный среднего ряда среднего подъёма
தலச்சேரி

தலச்சேரி (Thalassery, ) என்பது இந்தியா தீபகற்பத்தில் கேரளா மாநிலத்தின் மலபார் கடற்கரையிலுள்ள ஒரு நகரம் ஆகும். மக்கள் தொகை அடிப்படையில் வடக்கு மலபார் பகுதியில் இரண்டாவது பெரிய நகரமாக உள்ளது. இது கண்ணூரில் உள்ள மாவட்ட தலைமையகத்தில் இருந்து 22 கி.மீ. தொலைவில் உள்ளது. முன்னதாக இந்நகரம் தெல்லிச்சேரி என்ற பெயராலும் அழைக்கப்பட்டு வந்தது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தரவுகளின் படி தலச்சேரி நகராட்சியில் 1,00,000 மக்களே இருந்தனர்.

மேற்கோள்கள்

வெளி இணைப்புகள் 

 GeoHack - தலச்சேரி
 Thalassery – Land of 3Cs Town: Thalassery
 The Map of Thalassery Town: Google Maps

கேரளக் கடற்கரைகள்
கண்ணூர் மாவட்டத்தில் உள்ள ஊர்களும் நகரங்களும்
பிதான் சந்திர ராய்

மரு. பிதான் சந்திர ராய்  (Bidhan Chandra Roy, ; 1 சூலை 1882–1 சூலை 1962) எனப்படும் பி. சி. ராய்  இந்தியாவின் மேற்கு வங்காள மாநிலத்தின் இரண்டாவது முதலமைச்சராக பணியாற்றியவர். 1948 முதல் 1962ஆம் ஆண்டில் தமது இறப்பு வரை 14 ஆண்டுகள் காங்கிரசு முதலமைச்சராக தொடர்ந்து இப்பதவியில் இருந்தார்.  சிறந்த மருத்துவராகவும் விடுதலை இயக்க போராளியாகவும் மிகவும் புகழ் பெற்றிருந்தார். மேற்கு வங்காளத்தின் வளர்ச்சிக்கு அடிகோலிய ராய் முதன்மை நகரங்களாக விளங்கும் துர்காபூர், கல்யாணி மற்றும் கொல்கத்தாவின் புறநகர் உருவாக காரணமாக இருந்தார். கொல்கத்தா பல்கலைக்கழகத்தின் கொல்கத்தா மருத்துவக் கல்லூரியில் படித்த ராய் ஒரே நேரத்தில் மருந்தியல் மற்றும் அறுவை மருத்துவத்திற்கான எம்.ஆர்.சி.பி மற்றும் எப்.ஆர்.சி.எசு. படிப்புகளை இரண்டாண்டுகள் மூன்று மாதங்களிலேயே படித்து முடித்தது ஒரு சாதனையாகும்.  இந்தியாவில் இவரது பிறந்த (மற்றும் இறந்த) நாளான சூலை 1 தேசிய மருத்துவர் நாள் எனக் கொண்டாடப்படுகிறது.

1882 பிறப்புகள்
1962 இறப்புகள்
இந்திய அரசியல்வாதிகள்
இந்திய மருத்துவர்கள்
பாரத ரத்னா விருது பெற்றவர்கள்
மேற்கு வங்காள முதலமைச்சர்கள்
மேற்கு வங்காள அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
கடருத்ர உபநிடதம்

கடருத்ர  உபநிடதம் என்பது கிருஷ்ண யசுர்வேதத்தைச் சார்ந்த உபநிடதம் ஆகும்.  முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 84-வது உபநிஷத்து. தேவர்களுக்கு அவர்களே கேட்டுக்கொண்டபடி பிரம்மா உபதேசித்தது. இது சன்னியாச உபநிடதங்கள் என்ற பகுப்பைச் சேர்ந்தது. இதன் இரு சிறப்புகள்: ஒன்று, பிரம்மச்சரியத்திற்கு ஓர் இறுக்கமான இலக்கணம்; மற்றொன்று, வேதாந்தத்தின் சில நெருடலான சொற்களுக்குத் தெளிவான விளக்கம்.

உரைநடைப் பகுதி

இவ்வுபநிடதம் உரைநடையில் சிறிதளவும் பிறகு செய்யுள் நடையில் 42 சுலோகங்களும் கொண்டது. உரைநடைப் பிரிவில் சீடனானவன் குருவை அண்டி அவர் சொற்படி அவருடனேயே எப்படி வாழவேண்டும் என்பதைச் சொல்லப்பட்டிருக்கிறது. இதனில் சீடன் கடைப்பிடிக்கவேண்டிய பிரம்மசரியத்திற்கொரு இலக்கணம் சொல்லுமிடத்தில்,பிரம்மசரியத்திற்குக் குந்தகங்களான  'மைதுனங்கள்' (=இனச்சேர்க்கைகள்) எட்டு விதம் என்று சொல்லி உபநிடதம் அவைகளைப் பட்டியலிடுகிறது:

தர்ஶனம் ஸ்பர்ஶனம் கேலி: கீர்த்தனம் குஹ்யபாஷணம்.
ஸங்கல்போத்யவஸாயஶ்ச க்ரியா நிர்விருத்திரேவ ச . 
ஏதன்மைதுனமஷ்டாங்கம் ப்ரவதந்தி மநீஷிண: 
விபரீதம் பிரம்மசர்யம் அனுஷ்டேயம் முமுக்ஷுபி:

இதன் பொருள்:

(மைதுனத்தை மனதில் கொண்டு) பார்த்தல், தொடல், விளையாடல், கூடப்பாடல்,  இருபொருள் கொண்டு  பேசுதல், நினைத்தல்,திட்டமிடல்,செயல் --ஆகிய இவை எட்டுமே மைதுனம் என்று கூறுவர் அறிஞர்.  வீடு பெற விருப்பமுடையோர் கடைப்பிடிக்கவேண்டியது இதற்கு எதிரானதான பிரம்மச்சரியம்.

செய்யுட்பகுதி

 கருமத்தாலோ, மக்களாலோ, வேறு எதனாலோ பிரம்ம வித்தையை அடைய இயலாது. பிரம்மஞானம் ஒன்றினால்தான் மனிதன் பிரம்மத்தை அடையலாம்.
 எல்லா உயிர்களுக்கும் உள்ளுறைபவனாக விளங்கும் பரமானந்த ஆன்மாவை எவனொருவன் காண்கிறானோ அவன் புண்ணிய கருமத்தாலோ பாபகருமத்தாலோ ஒருபொழுதும் துன்புறுவதில்லை.
 மாயை என்ற உபாதி (இணைபொருள்) இல்லாதது பரஞ்சோதி அல்லது சுத்தசைதன்யம்.
 மாயை என்ற உபாதி (இணைபொருள்) யுடன் சேர்ந்து கடவுட்சோதி அல்லது ஈசுவரசைதன்யம் எனப்படுகிறது
 அதுவே அவித்தையோடு கூடியபோது ஜீவசைதன்யமாகிறது.
 அந்தக்கரணத்துடன் கூடிச் செயல்படும்பொழுது பிரமாதா (வினையாற்றுபவன்) எனப்படுகிறது.
 அந்தக்கரணத்தின் விருத்தி (மனப்போக்கு) வடிவாகும்பொழுது பிரமாணம் (ஆணையுரிமையுடைத்தது) எனப்படுகிறது
 அறியப்படும் பொருளில் விளங்குகையில்  'பலம்' (பயன்) எனப்படுகிறது
 அறியப்பட்ட பொருள்  தான் பிரமேயம்.

உலகம் முழுதும் உள்ளுறைபவனாக உள்ள ஆன்மா மேலே குறிப்பிட்ட ஏழு வகையாகத் தோன்றுகிறது. அறிவுடையோன் தனது ஆன்மாவை உபாதி ஏதுமற்றதாகக் கருதவேண்டும். உள்ளபடி உண்மையை அங்ஙனம் அறிபவன் பிரம்மாகவே விளங்க உரிமையுடையவனாகிறான். இதுவே எல்லா வேதாந்தங்களின் முடிவு.

பொன்மொழி

இவ்வுலகமுழுவதும் துன்பவடிவமாகவும் துன்புறுவோர் வடிவமாகவும் உள்ளது. வேதாந்த வாக்கியத்தால் உதித்த ஞானத்தின் மூலமாக அதே உலகம் உள்ளுறையும் ஆன்மவடிவாக விளங்குகிறது.

மேற்கோள்கள்

உபநிடதங்கள்
சமசுகிருத நூல்கள்
இந்து சமய நூல்கள்
அருணா சாயிராம்

அருணா சாயிராம் தென்னிந்தியாவின் குறிப்பிடத்தக்க கருநாடக இசைப் பாடகர்களுள் ஒருவர்.

இசைப் பயிற்சி
அருணா சாயிராம் மும்பையில் வளர்ந்தவர். இவரது குடும்பம் இசைப் பின்னணி கொண்டது. இவரது தாயார் ராஜலட்சுமி சேதுராமன் ஆலத்தூர் சகோதரர்கள் மற்றும் தஞ்சாவூர் சங்கர அய்யரின் சிஷ்யை. அருணாவின் வீட்டிற்கு வந்து டி. பிருந்தா இசையினைக் கற்பித்தார். மும்பையில் தனது இல்லம் பல இசைக்கலைஞர்கள் வந்து செல்லும் இடமாக இருந்ததால் தான் இசை ஆர்வம் பெற்றிருக்கக் கூடும் என்று தொலைக்காட்சி நேர்காணலில் அருணா தெரிவித்துள்ளார்.

கலை வாழ்க்கை
இந்தியாவில் உள்ள எல்லா பெரிய சபைகளிலும் அருணா சாயிராம் பாடியுள்ளார். அதுமட்டுமின்றி உலகின் பல இடங்களுக்கும் சென்று இசை நிகழ்ச்சிகள் நடத்தியுள்ளார்.

தனிப்பட்ட வாழ்க்கை
அருணாவுக்கு காயத்ரி, மைத்ரேயி என இரு மகள்கள் உள்ளனர். மைத்ரேயி (1974-2020) தனது 45 வயதில் சியாட்டிலில் புற்றுநோயால் இறந்தார்.

விருதுகள்
 பத்மஸ்ரீ விருது
 சங்கீத சூடாமணி விருது, 2006 வழங்கியது: ஸ்ரீ கிருஷ்ண கான சபா, சென்னை
 இசைப்பேரறிஞர் விருது, 2009. வழங்கியது: தமிழ் இசைச் சங்கம், சென்னை.
 இந்திரா சிவசைலம் அறக்கட்டளை விருது, 2012
 சங்கீத நாடக அகாதமி விருது, 2013
 செவாலியே விருது

மேற்கோள்கள்

வெளியிணைப்புகள்
 The aesthete in Aruna Sairam - ஒரு சிறப்புக் கட்டுரை
 ‘Where words fail, music speaks’ - நேயர்களின் கேள்விகளுக்கு அருணாவின் பதில்கள்

கருநாடக இசைப் பாடகர்கள்
பத்மசிறீ விருது பெற்ற தமிழர்கள்
இசைப்பேரறிஞர் விருது பெற்றவர்கள்
சங்கீத சூடாமணி விருது பெற்றவர்கள்
வாழும் நபர்கள்
சங்கீத நாடக அகாதமி விருது பெற்றவர்கள்
தமிழ்ப் பெண் இசைக் கலைஞர்கள்
1952 பிறப்புகள்
பத்மசிறீ விருது பெற்ற கருநாடக இசைக் கலைஞர்கள்
மச்சமுனி

மச்சமுனி (Machamuni) காகபுசுண்டரின் சீடராவார். சிவபெருமான் ”கௌலஞானத்தை” உமாதேவியாருக்கு உபதேசிக்கும் பொது இடையில் அவர் தூங்கி விட்டாராம். ஆனால் ஆரம்பத்தில் இருந்து இறுதி வரையில் கேட்டுக் கொண்டிருந்த மீன் ஒன்று, மீதி ஞானத்தை தெரிந்து கொள்ள பூமியில் பிறந்ததாகவும் அதுவே மச்ச முனி என்கிற வரலாறு கூறப்படுகிறது. இவரின் குருபூஜை (பிறந்த திருநாள்) புரட்டாசி மாதம் வளர்பிறை பஞ்சமி திதி அன்று, அதாவது பிள்ளையார் சதுர்த்திக்கு மறுநாள் ஆகும்.

நூல்கள்
மச்சமுனி சூத்திரம் 21
மச்சமுனி தூல சூக்கும காரண ஞானம் 30
மச்சமுனி பெரு நூல் காவியம் 800
மச்சமுனி வைத்தியம் 800
மச்சமுனி கடைக் காண்டம் 800
மச்சமுனி சரக்கு வைப்பு 800
மச்சமுனி திராவகம் 800
மச்சமுனி ஞான தீட்சை 50
மச்சமுனி தண்டகம் 100
மச்சமுனி தீட்சா விதி 100
மச்சமுனி முப்பு தீட்சை 80
மச்சமுனி குறு நூல் 800
மச்சமுனி ஞானம் 800
மச்சமுனி வேதாந்தம் 800
மச்சமுனி திருமந்திரம் 800
மச்சமுனி யோகம் 800
மச்சமுனி வகாரம் 800
மச்சமுனி நிகண்டு 400
மச்சமுனி கலை ஞானம் 800
மாயாஜால காண்டம்

சமாதி
மச்சமுனி, மச்சேந்திர நாதர், மச்சேந்திரா என்னும் பெயர்களால் அழைக்கப்படும் மச்சமுனி சித்தர் ஜீவ சமாதி அடைந்தது திருப்பரங்குன்றம் மலையில்தான். இவர் சமாதி குறித்து முரணான கருத்துக்கள் சொல்லப் படுகின்றன. திருப்பரங்குன்றத்தில் சாமாதியடைந்ததாக ஒரு குறிப்பும், மற்றயது திருவானைக்காவில் சமாதியடைந்ததாகவும் கூறப் படுகின்றது.

மேற்கோள்கள் 

சித்தர்கள்
புலஸ்தியர்

புலஸ்தியர் கமலமுனியின் பேரன் என்றும், அகத்தியருக்கு பிரியமான சீடன் என்றும், சிவராஜ யோகியான இவர் திருமந்திர உபதேசம் பெற்றவர் என்றும் போகர் தனது போகர் 7000 என்னும் நூலில் சொல்லியிருக்கிறார். திரணபிந்துவின் மகள் ஆவிருப்பு என்பவளை இவர் மணந்ததாகவும், இவருக்கு விசித்திர வாசு என்று ஒருமகன் பிறந்ததாகவும் சொல்லப்படுகிறது.

"உருவான புலஸ்தியரின் மார்
க்கம் கேளு

ஓகோகோ நாதர்கள் அறிந்ததில்லை

கருவான தேவரிஷி தன் வரத்தால்

கமலமுனி தன் வயிற்றில் பிறந்த பேரன்

திருவான அகத்தியருக் உகந்த சீடன்

தீர்க்கமுள்ள சிவராஜ புனித யோகன்

பருவான திருமந்திர உபதேசந்தான்

பாருலகில் புலஸ்தியர் என்றறைய லாமே".- போகர் 7000

நூல்கள்
வைத்தியவாதம்
வாத சூத்திரம்
வழலைச் சுருக்கம்
ஞான வாத சூத்திரம்
வைத்தியம்
கற்ப சூத்திரம்

சமாதி
பொதிகை மலைச் சாரலில் உள்ள பாபநாசம் என்னும் இடத்தில் சமாதியடைந்த இவர், தேரையாருக்கு உபதேசம் செய்ய வெளியே வந்து, அவருக்கு போதித்து விட்டு இரண்டாவது முறையாக ஆவுடையார் கோவிலில் சமாதியடைந்தார் என்று சொல்லப்படுகிறது.

குறிப்பு:இவர் பத்து பிரசாபதிகளில் ஒருவராகவும் கூறப்படுகிறார்.

இராமாயண காவியத்தில்
பிரம்மா தன் மனதால் நினைத்த போது தோன்றிய புதல்வர்களில் புலஸ்தியரும் ஒருவர். ஏழு முனிவர்களில்  ஒருவரும், பத்து பிரஜாபதிகளில் ஒருவரான புலஸ்திய முனிவரின் மகனான விஸ்ரவ முனிவரின் முதல் மனைவி, ரிஷி குமாரிக்கு பிறந்தவரே குபேரன் ஆவார். விஸ்ரவ முனிவருக்கும் -  அரக்கர் குல தலைவர் சுமாலியின் மகள் கைகேசிக்கும் பிறந்தவர்களே இராவணன், கும்பகர்ணன், வீடணன் மற்றும் சூர்ப்பனகை ஆவார்.

மேற்கோள்கள்

 Buck, William. Ramayana. Berkeley: University of California Press, 1976.
 Dowson, John (1820–1881). A classical dictionary of Hindu mythology and religion, geography, history, and literature. London: Trübner, 1879 [Reprint, London: Routledge, 1979]. This book is in the public domain (and no copyright notice appears in the latest edition).

 

இராமாயணக் கதைமாந்தர்கள்
சித்தர்கள்
பிரம்ம குமாரர்கள்
சப்த ரிசிகள்
முகமது ஹபிபுல்லா

நவாப் கான் பகதூர் சர் முகமது ஹபிபுல்லா (பி. செப்டம்பர் 22, 1869 - இ. மே 16, 1948) ஒரு இந்திய அரசியல்வாதி மற்றும் ஆட்சியாளர். சென்னை மாகாண ஆளுனரின் நிருவாகக் குழு உறுப்பினராகவும் திருவாங்கூர் சமஸ்தானத்தின் திவானாகவும் பணியாற்றியவர்.

ஆரம்பகால வாழ்க்கை
ஹபிபுல்லா சென்னையில் அன்சுக் உசைன் கான் சாகிப் என்பவரின் மகனாகப் பிறந்தார். அவரது குடும்பத்தினர் ஆற்காடு நவாப்பின் நெருங்கிய உறவினர்கள். சைதாப்பேட்டையிலுள்ள சிலா உயர்நிலைப் பள்ளியில் படித்து பின்பு சட்டக் கல்வியும் கற்றார். ஜூலை 1888 இல் வேலூரில் சட்டத் தொழில் செய்யத் தொடங்கினார்.

அரசியல் வாழ்க்கை
உள்ளாட்சி வாரிய அரசியலில் ஈடுபட்ட ஹபிபுல்லா 1895 இல் வேலூர் நகராட்சியின் அரசு சாரா மதிப்புறு தலைவராகத் தேர்ந்தெடுக்கப்பட்டார். செப்டம்பர் 1901 இல் நகராட்சியின் அரசு சார் செயலாளராகத் தேந்தெடுக்கப்பட்டபின் தன் சட்டத் தொழிலைத் துறந்தார். 1905 இல் நகராட்சியின் தலைவராகத் தேர்ந்தெடுக்கப்பட்டு அடுத்த பதினான்கு ஆண்டுகள் அப்பதவியில் தொடர்ந்தார். ஜூலை 1919 - ஜனவரி 1920 காலகட்டத்தில் விடுப்பில் சென்றிருந்த பெருங்காவூர் ராஜகோபாலாச்சாரிக்கு பதிலாக சென்னை மாகாண ஆளுனரின் நிருவாகக் குழுவில் உறுப்பினராகப் பணியாற்றினார்.

1919இல் உலக நாடுகள் சங்கத்தின் முதல் கூட்டத்தில் இந்தியாவின் பிரதிநிதிகளுள் ஒருவராகக் கலந்து கொண்டார். 1920-24 காலகட்டத்தில் சென்னை மாகாண ஆளுனரின் நிருவாகக் குழுவில் வருவாய்த் துறை உறுப்பினராகப் பணியாற்றினார். 1925-30 காலகட்டத்தில் இந்திய அரசபிரதிநிதியின் (வைசுராய்) நிருவாகக் குழுவில் கல்வித் துறை உறுப்பினராகப் பதவி வகித்தார். 1926-27 இல் தென்னாப்பிரிக்காவுக்குச் சென்ற இந்தியத் தூதுக் குழுவில் இடம் பெற்றிருந்தார்.

திருவாங்கூர் திவான்
ஹபிபுல்லா மார்ச் 15, 1934 அன்று திருவாங்கூர் சமஸ்தானத்தின் திவானாக மன்னர் சித்திரைத் திருநாள் பலராம வர்மாவால் நியமிக்கப்பட்டார். அடுத்த இரு ஆண்டுகளுக்கு அப்பதவியை வகித்தார். தனது பதவி காலத்தில் சமஸ்தானத்தில் பல சீர்திருத்தங்களைக் கொண்டு வந்தார். பதவியேற்ற உடன் வகுப்புவாரி பிரதிநிதித்துவம் குறித்து ஆராய குழு ஒன்றை அமைத்தார். ஈழவர், கிறித்தவர் மற்றும் இசுலாமியருக்கு தனியே வகுப்புவாரி பிரதிநிதித்துவம் அளிக்க முடிவு செய்தார். ஆனால் நாயர்களின் எதிர்ப்பால் அத்திட்டம் கைவிடப்பட்டது. அரசு வேலைகளில் தாழ்த்தபப்ட்ட துறையினருக்கு இட ஒதுக்கீடு வழங்கினார். சமஸ்தானத்தின் படைகளின் அமைப்பை சீர்திருத்தி, நாயரல்லாதோர் அதில் சேரவும் வழி வகுத்தார். 1936 ஆம் ஆண்டு அவரது பதவிக்காலம் முடிவுக்கு வந்த பின்னர் சி. பி. ராமசுவாமி ஐயர் திவானாகப் பொறுப்பேற்றார்.

பிற தகவல்கள்
1905ம் ஆண்டு ஹபிபுல்லாவுக்கு “கான் பகதூர்” பட்டம் வழங்கப்பட்டது. பிரித்தானியப் பேரரசின் சி ஐ ஈ, கே சி ஐ ஈ போன்ற பட்டங்களும் அவருக்கு வழங்கப்பட்டன. 1935 இல் மன்னர் சித்திரைத் திருநாள் இவருக்கு “நவாப்” பட்டத்தை வழங்கி சிறப்பித்தார். இவரது மனைவி பெயர் சதனுஸ்சா பேகம். ஹபிபுல்லா மே 16, 1948 அன்று மரணமடைந்தார். சென்னை டி. நகரில் உள்ள ஹபிபுல்லா சாலை இவரது நினைவாகப் பெயரிடப்பட்டதாகும்.

குறிப்புகள்

மேற்கோள்கள்
 

முகமது ஹபிபுல்லா

1869 பிறப்புகள்
1948 இறப்புகள்
இந்திய முஸ்லிம்கள்
கான் பகதூர் பட்டம் பெற்றவர்கள்
கொல்கத்தா பல்கலைக்கழகம்

கொல்கத்தா பல்கலைக்கழகம்  (University of Calcutta, அல்லது Calcutta University) () இந்திய மாநகரம் கொல்கத்தாவில் (அப்போதைய கல்கத்தா) சனவரி 24,1857ஆம் ஆண்டு நிறுவப்பட்ட ஓர் தொன்மையான பொதுத்துறை பல்கலைக்கழகம் ஆகும்.தெற்கு ஆசியாவிலேயே பல்வேறு துறைகளைக் கொண்ட முதல் பல்கலைக்கழகமாக இது விளங்கியது. இதற்கு முன்னதாக பல்கலைக்கழக தரச்சான்று வழங்கப்பட்ட செராம்பூர் கல்லூரி இறையியல்|இறையியலில் மட்டுமே பட்டம் வழங்க அனுமதிக்கப்பட்டிருந்தது.

பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.

மேற்கோள்கள்

வெளியிணைப்புகள் 

 University of Calcutta - Official website
 Official Website Department of Business Management 

இந்திய பல்கலைக்கழகங்கள்
மேற்கு வங்காளத்தில் கல்வி
கொல்கத்தாவில் உள்ள கல்வி நிறுவனங்கள்
பீட்டர் ஹெய்ன்

பீட்டர் ஹெய்ன் (Peter Heine, பிறப்பு: சூன் 28 1928, இறப்பு: பிப்ரவரி 4 2005), தென்னாப்பிரிக்க அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும் , 61 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1955-1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1928 பிறப்புகள்
2005 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்
டூப்பாக் அமாரு

துபாக் அமாரு (Túpac Amaru) இன்கா பேரரசின் கடைசி அரசர் ஆவார். 1572ஆம் ஆண்டில் இவர் எசுப்பானியர்களுக்கு எதிராக போர் நடத்தி வந்தார். போரில் வெற்றி அடைந்த  எசுப்பானியர்கள இவரைக் கைது செய்து தூக்கில் இட்டனர்.

மேற்கோள்கள்

இன்கா நாகரிகம்
1572 இறப்புகள்
பொலிவியாவின் வரலாறு
பெருவின் வரலாறு
1545 பிறப்புகள்
உள் மீனிடை மேகம்

உள் மீனிடை மேகம் (Local Interstellar Cloud) என்பது 30 ஒளியாண்டுகள் தூரம் விரிந்த மீனிடை மேகமாகும். சூர்ய குடும்பம் தற்போது அண்டத்தில் இருக்கும் இடமாகும். சூர்ய குடும்பம் உட் மீனிடை மேகத்திற்குள் புகுந்து 44,000- 1,50,000 ஆண்டுகள் இருக்கும் எனவும், இன்னும் 10,000 முதல் 20,000 ஆண்டுகள் இந்த இடத்தில் இருக்கலாம் எனவும் கணிக்கின்றனர். தற்போது உட் மீனிடை மேகம் விருச்சிக கழகத்திலிருந்து (Scorpius-Centaurus Association) வெளிவந்து கொண்டிருக்கிறது. பூமியில் இதனுடைய தாக்கங்கள் சூரியனால் தடுக்கப்படுகிறது.

மேற்கோள்கள் 

சூரியக் குடும்பம்
கூல்டு பட்டை

கூல்டு பட்டை (Gould Belt) என்பது  3,000 ஒளியாண்டுகள் அளவுள்ள, பேரடை தளத்திலிருந்து 18 பாகைகள் சாய்ந்திருக்கும் அரைகுறையான ஒரு வளையமாகும். இதில் 20க்கும் மேற்பட்ட ஒளி மிகுந்த விண்மீன்களுள்ளன. இதை 1879ஆம் ஆண்டு பெஞ்சமின் கூல்ட் (Benjamin Gould) என்பவர் கண்டறிந்தார்.

தற்போது கூல்டு பட்டை 3 கோடி ஆண்டுகளுக்கு முன் உருவான ஒரு கரும்பொருளின் எச்சம் என கண்டுள்ளனர்.

மேற்கோள்

வெளி இணைப்புகள்
 The Spitzer Gould Belt Survey
 Map of the Gould Belt

பால் வழி
திறந்த விண்மீன் கொத்துகள்
ஓரியன் கை

ஓரியன் கை (spiral arm) என்பது பால் வழி மண்டலத்தில் காணப்படும் பல கை போன்ற பகுதிகளில் ஒரு சுருள் கை ஆகும். இதன் நீளம் பால் வழி மையத்திலிருந்து 8,000 புடைநொடி தூரம் கொண்டது.

படக்குறிப்பு 
வலது பக்கத்தில் காணப்படும் படத்தில் ஆரன்சு நிறத்தில் எழுதப்பட்டிருக்கும் கை போன்ற பகுதியே ஓரியன் கை ஆகும்.
அதில் மஞ்சள் நிறத்தில் காணப்படும் வட்டமே, பால் வழி மண்டலத்தில் சூரியனின் சுற்றுப்பாதை ஆகும்.
சூரியன் பால் வழி மண்டலத்தை ஒரு முறை சுற்றி வர 230 கோடி ஆண்டுகள் ஆகிறது.

மேற்கோள்

வெளி இணைப்புகள் 
Messier Objects in the Milky Way (SEDS)
A 3D map of the Milky Way Galaxy பால் வழி முப்பரிமான தோற்றம்

சுருள் விண்மீன் பேரடைகள்
பால் வழி துணைக்குழு

பால் வழி துணைக்குழு என்பது பால் வழி மற்றும் அதை சுற்றி உள்ள அதன் துணை வின்மீண் பேரடைகளையும் கொண்ட ஒரு குழுவாகும்.

பால் வழியின் துணை வின்மீண் பேரடைகள்
சிறு மற்றும் பெரிய மேக்னலானிக் மேகங்கள்
10 குறுமீண் பேரடைகள்
14 மற்ற பேரடைகள்

சொடுக்கக்கூடிய படம்
குறிப்பு: இப்படத்தில் பால் வழி(Milky Way) தவிர மற்ற பட சொடுக்குகளில் ஆங்கில கட்டுரைகளே வரும்.

வானியல்சார் பொருட்கள்
விண்மீன் பேரடைகள்
பொப் நியுசன்

பொப் நியுசன் (Bob Newson, பிறப்பு: திசம்பர் 2 1910, இறப்பு: ஏப்ரல் 24 1988), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1910 பிறப்புகள்
1988 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்
பஸ்டர் நூபன்

பஸ்டர் நூபன் (Buster Nupen, பிறப்பு: சனவரி 1 1902, இறப்பு: சனவரி 29 1977), தென்னாப்பிரிக்க அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும் , 74 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1936 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1902 பிறப்புகள்
1977 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்
டேவிட் ஆட்டன்பரோ

டேவிட் ஆட்டன்பரோ (David Attenborough) பிபிசியில் பணி புரியும் ஓர் ஆங்கிலேய இயற்கையியலாளர். இவருடைய நிகழ்ச்சிகள் மிகவும் புகழ் பெற்றவை. இவர் பல விருதுகளைப் பெற்றுள்ளார்.

இவர் காந்தி திரைப்படத்தை இயக்கிய ரிச்சர்டு ஆட்டன்பரோவின் இளைய சகோதரர் ஆவார்..

ஐக்கிய ராச்சியத்தில் டேவிட் ஆட்டன்பரோ பிரிட்டனின் சொத்தாகக் கருதப்படுகிறார். 2002 ஆம் ஆண்டு வாக்கெடுப்பில் தேர்வு செய்யப்பட்ட  100 தலைசிறந்த பிரித்தானியர்களுள் இவரும் இடம்பெற்றிருந்தார்.

மேற்கோள்கள் 

1926 பிறப்புகள்
ஆங்கிலேய அறிவியலாளர்கள்
பிரித்தானிய உயிரியலாளர்கள்
வாழும் நபர்கள்
களிப்பாறை

களிப்பாறை (shale) என்பது மெல்லிய களிமண் துண்டுகளும், குவார்ட்சு, கேல்சைட்டு போன்ற பிற கனிமங்களின் சிறு துண்டுகளும் சேர்ந்து இறுகிய ஒருவகையான படிவுப்பாறை (sedimentary rock) ஆகும். இதில் களிமண்ணும் பிற கனிமங்களும் வெவ்வேறு அளவினதாகக் கலந்து இருக்கும். களிப்பாறை பல சன்னமான இணை அடுக்குகள் அல்லது பாளங்களின் தொகுப்பாய், இடையில் விரிசல் கொண்டனவாய் இருக்கும். இவ்வடுக்குகளின் திண்மம் ஒரு செ.மீ அளவிற்கு இருக்கும். இதே அளவிற்குக் கூறுகளைக் கொண்ட பிற பாறைகள் இருந்தாலும், அவை துகள்களின் அளவு சிறிதாக இருக்கும் காரணத்தால் நன்கு உறுதியாக இருக்கும். களிப்பாறைகளோ களிமண் துகள்களின் இணை அடுக்குகளின் பண்பின் காரணமாக சன்னமான இணை அடுக்குகளாய் உடையும் தன்மை உடையனவாக இருக்கும்.

கலந்திருக்கும் பிற கனிமங்கள், தாதுக்கள் இவற்றைப் பொருத்துக் களிப்பாறைகள் வெவ்வேறு நிறத்தைப் பெரும். காட்டாக, கரிமப் பொருட்களின் கலவையால் சில களிப்பாறைகள் கரிய நிறத்தில் இருக்கும். இவற்றைக் 'கரும் களிப்பாறை' எனலாம். பிற இரும்பு சார்ந்த கனிமப் பொருட்களால் சிவப்பு, மஞ்சள் போன்ற நிறங்களும், மைக்கா போன்றவற்றால் பச்சை நிறமும் பெறும். படிவுப்பாறைகளில் பெரும்பான்மையாக அமைந்திருப்பது களிப்பாறையே.

மேற்கோள்கள்

பாறை வகைகள்
மிக்-1

மிகோயன் குருவிச் மிக்-1 (Микоян-Гуревич МиГ-1) சண்டை வானூர்தி இரண்டாம் உலகப் போரின் போது சோவியத் ஒன்றியத்தால் உயர்தரத்திலான தாக்குதல் தேவையை கருத்திற் கொண்டு 1939ஆம் ஆண்டளவில் தயாரிக்கப்பட்டது. மிக் ரக வானூர்தி வரிசையில் இதுவே முதலாவாதாகும்.

வெளி இணைப்புகள்

மேற்கோள்கள்

மிகோயன் போர் வானூர்திகள்
வெளியுறவுத் துறை அமைச்சர் (இந்தியா)

வெளிவிவகாரத் துறை அமைச்சர் அல்லது இந்திய வெளியுறவுத் துறை அமைச்சர் என்பது இந்திய அரசின் அமைச்சரவையில் உள்ள ஒரு ஆய அமைச்சரைக் குறிக்கிறது. இந்தியாவையும் அதன் அரசையும் சர்வதேச குமுகாயத்தில் இந்தியாவின் பிரதிநிதியாக செயல்படுவது இவரது கடமைகளுள் ஒன்றாகும். இந்த அமைச்சர் வெளியுறவுத் துறை அமைச்சகத்தின் தலைவராக இருப்பார். அவ்வப்போது இளநிலை அமைச்சர் ஒருவர் மாநிலங்களுக்கான வெளியுறவுத்துறை அமைச்சராக நியமிக்கப்பட்டு அவர் அமைச்சருக்கு உறுதுணையாக இருப்பார். சில வேளைகளில் துணை அமைச்சர் ஒருவர் இரண்டாம் நிலையில் நியமிக்கப்படுகிறார்.

தற்போதைய வெளிவிவகாரத்துறை அமைச்சராக சுப்பிரமணியம் செயசங்கர் செயல்பட்டு வருகிறார்.

அமைச்சரவை அமைச்சர்கள்

மேற்கோள்கள்

இந்திய அமைச்சர்கள்
உடையார்பாளையம் வட்டம்

உடையார்பாளையம் வட்டம் , தமிழ்நாட்டின் அரியலூர் மாவட்டத்தில்  உள்ள 4 வட்டங்களில் ஒன்றாகும். இந்த வட்டத்தின் தலைமையகமாக உடையார்பாளையம் நகரம் உள்ளது. இவ்வட்டத்தின் வட்டாட்சியர் அலுவலகம் ஜெயங்கொண்டம் நகரில் இயங்குகிறது இந்த வட்டத்தின் கீழ் 99 வருவாய் கிராமங்கள் உள்ளன.

அவை,
அய்யூர், அழகாபுரம், ஆமனக்கன்தொண்டி, அம்பாவூர், அனைக்குடம், ஆண்டிமடம், அன்காரயனல்லூர் கிழக்கு,  அன்காரயனல்லூர் மேற்கு, அணிகுதிச்சான் வடக்கு, அணிகுதிச்சான் தெற்கு, ஆத்துக்குறிச்சி,தேவமன்கலம், தருமசமுத்திரம், இடையார், எரவான்குடி, கோவிந்தபுத்தூர், குண்டவெளி கிழக்கு, குண்டவெளி மேற்கு, இடையக்குறிச்சி, இடங்கன்னி, இளையபெருமாநல்லூர், இலையூர் கிழக்கு, இலையூர் மேற்கு, இருகையூர், கச்சிப்பெருமாள், ஜெயங்கொண்டசோழபுரம், கடம்பூர், கோடங்குடி வடக்கு, கோடங்குடி தெற்கு, காரைக்குறிச்சி, காட்டகரம் வடக்கு, காட்டகரம் தெற்கு, காட்டாத்தூர் வடக்கு, கட்டாத்தூர் தெற்கு, கீழகுடியிருப்பு, கீழநத்தம், கோடாலிக்கருப்பூர், கோடக்கூர், கூவத்தூர் வடக்கு, கூவத்தூர் தெற்கு, குலோத்துங்கநல்லூர், குருவாலப்பர்கோயில், பாப்பாக்குடி, பெரிய வளையம், பிச்சனூர், பிராஞ்சேரி, கூவாகம், மனகெதி, மருதூர், மேலூர், முத்துசேர்வாமடம், கல்லாத்தூர், தண்டலை.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டத்தின் மொத்த மக்கள்தொகை  3,87,194
ஆகவுள்ளது.. தாழ்த்தப்பட்டோர் 87,900
ஆகவும், பட்டியல் பழங்குடியினர் 8,161  ஆகவும் உள்ளனர். எழுத்தறிவு  72.18% ஆகவுள்ளது. பாலின விகிதம் ஆயிரம் ஆண்களுக்கு,   1,013  பெண்கள் வீதம் உள்ளனர்.

மேற்கோள்கள்

அரியலூர் மாவட்ட வட்டங்கள்
அட்டகாமா பாலைவனம்

அட்டகாமா பாலைவனம் தென் அமெரிக்க கண்டத்தில் உள்ள ஒரு பாலைவனம் ஆகும். இது உலகின் பெரிய பாலைவனங்களில் ஒன்று. சுமார் 1,000 கிலோமீட்டர் நீளத்தில் தென் அமெரிக்காவின் மேற்கில், பசுபிக் கடற்கரையோர பகுதியில் நீண்டுள்ளது. இந்த பாலைவனம் உலகிலேயே மிகவும் வறண்ட பாலைவனம் என்று நாசா மற்றும் தேசிய புவியியல் கழகம் ஆகிய அமைப்புக்கள் அறிவித்துள்ளன. இப்பாலைநிலத்தின் மொத்தப் பரப்பளவு 105,000 சதுர கி. மீ (41,000 சதுர மைல்)

அடகாமா பாலைநிலத்தில் 27 மார்சு 2015இல் பெய்த கன மழையால் சிலி மற்றும் பெரு நாடுகளில் கடுமையான வெள்ளப் பெருக்கு ஏற்பட்டது...

மேற்கோள்கள்

பாலைவனங்கள்
தென் அமெரிக்கப் புவியியல்
பிஷ் மர்க்கம்

பிஸ் மார்கம் (Fish Markham, பிறப்பு: செப்டம்பர் 12 1924, இறப்பு: ஆகத்து 5 2000), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 17 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1924 பிறப்புகள்
2000 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்
ஃபினோகோ என்காம்

ஃபினோகோ என்காம் (Mfuneko Ngam, பிறப்பு: சனவரி 29 1979), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 46 முதல்தர துடுப்பாட்டப் போட்டிகளிலும், 42 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 - 2001 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1979 பிறப்புகள்
வாழும் நபர்கள்
தென்னாபிரிக்கத் தேர்வுத் துடுப்பாட்டக்காரர்கள்
ஃ என்ற எழுத்தால் தொடங்கும் கட்டுரைத் தலைப்புகள்
உலக இளையோர் நாள் 2000

உலக இளையோர் நாள் 2000 என்பது கத்தோலிக்க திருச்சபையில் 2000-ஆம் ஆண்டில், உரோமை நகரம், இத்தாலியில் நிகழ்ந்த இளையோருக்கான உலக இளையோர் நாள் நிகழ்வாகும். இது ஆகத்து 15 முதல் 20 வரை நிகழ்ந்தது.

இந்த நிகழ்வு திருத்தந்தை இரண்டாம் அருள் சின்னப்பர், கிறிஸ்து பிறப்பின் 2000-ஆவது ஆண்டினையொட்டி அறிவித்த யூபிலி ஆண்டோடு இணைந்திருக்க செய்யப்பட்டது. இதுவே இந்த உலக இளையோர் நாளின் கருப்பொருளாகவும் அமைந்தது.

உலக இளையோர் நாளின் போது புனித பேதுரு பேராலய சதுக்கத்தில் இறுதி முடிவுத் திருப்பலி நிகழாதது இதுவே முதன் முறையாகும்.

மேலும் பார்க்கவும்
 உலக இளையோர் நாள்
 உலக இளையோர் நாள் 2011

மேற்கோள்கள்

உலக இளையோர் நாள்
2000 நிகழ்வுகள்
திருவாடானை வட்டம்

திருவாடானை வட்டம் , தமிழ்நாட்டின் இராமநாதபுரம் மாவட்டத்தில்  உள்ள ஏழு வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம், திருவாடானையில்  உள்ளது. 

இந்த வட்டத்தின் கீழ்  தொண்டி, திருவாடானை, புல்லூர், மங்கலக்குடி என 4 உள்வட்டங்களும், நம்புதாளை
திருவாடானை,சுந்தரபாண்டியன்பட்டினம், சிறுகம்பையூர், ஓரியூர், பாண்டுகுடி
அஞ்சுகோட்டை, கல்லூர், கூக்குடி, தேலூர், அரசத்தூர், பெரியகீரமங்கலம், கோடனூர், கடம்பூர், தளிர்மருங்கூர் ஏ/பி, முகில்தகம், ஆண்டவூரணி, கலியாநகரி, வெள்ளையும், டி.நாகனி, புள்ளக்கடம்பன், அரும்பூர், அந்தியூர், அச்சங்குடி, குஞ்சாங்குளம், மங்கலக்குடி, பழங்குளம் , நெய்வயல், கொடிப்பாங்கு, குளத்தூர் B/D, முள்ளிமுனை, கட்டவிளாகம், நீலமால்கியமங்கலம், புதுப்பட்டினம், திருவெற்றியூர், வட்டானம், கட்டிவயல், கருமொழி,பனஞ்சயல்,பாகனூர்,
கரங்காடு, சிறுமலைக்கோட்டை
, நாகரிகாத்தான், துத்தாக்குடி, ஓரிக்கோட்டை, மாவூர், பதனக்குடி என 41 கிராம ஊராட்சிகளும் உள்ளது.  மேலும் திருவாடானை ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 212,029  மக்கள்தொகை கொண்டது. மக்கள்தொகையில்   106,094  ஆண்களும்,   105,935  பெண்களும் உள்ளனர். 50,212 குடும்பங்கள்  கொண்ட இவ்வட்ட மக்கள்தொகையில் 82.5%   மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு  79.81%  மற்றும் பாலின விகிதம் 1,000 ஆண்களுக்கு,   999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  21680 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 954  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே  41,209 மற்றும் 212  ஆகவுள்ளனர். மக்கள்தொகையில் இந்துக்கள் 69.95% , இசுலாமியர்கள் 17.52%, கிறித்தவர்கள் 12.18%    மற்றும் பிறர் 0.35% ஆகவுள்ளனர்.

புகழ் பெற்ற கோயில்கள்
 திருவெற்றியூர் பாகம்பிரியாள் உடனுறை வன்மீகநாதர் கோயில்
 திருவாடானை ஆதிரத்தினேசுவரர் கோயில் 
 ஓரியூர் தேவாலயம்
தொண்டி கடற்கரை பள்ளிவாசல்

மேற்கோள்கள்

இராமநாதபுரம் மாவட்ட வட்டங்கள்
குறிஞ்சிப்பாடி வட்டம்

குறிஞ்சிப்பாடி வட்டம் என்பது தமிழ்நாட்டில், கடலூா் மாவட்டத்திலுள்ள 10 வருவாய் வட்டங்களில் ஒன்றாகும். இவ்வட்டத்தின் தலைமையகம் குறிஞ்சிப்பாடி நகரத்தில் உள்ளது.   இவ்வட்டம் குறிஞ்சிப்பாடி மற்றும் குள்ளஞ்சாவடி என இரண்டு உள்வட்டங்களும், 71 வருவாய் கிராமங்களும்மற்றும் நெய்வேலி நகரியம் ஆகியவற்றை கொண்டது. 

இவ்வட்டத்தில் குறிஞ்சிப்பாடி ஊராட்சி ஒன்றியம் உள்ளது. வடலூர் இந்த தாலுகாவில் உள்ள பெரிய நகரம் மற்றும் நகராட்சி ஆகும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 331,755  ஆகும். அதில் 167,497    ஆண்களும், 164,258 பெண்களும் உள்ளனர். 81,536  குடும்பங்கள்  கொண்ட இவ்வட்ட மக்கள்தொகையில் 47.9%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.79% மற்றும்பாலின விகிதம் 1,000 ஆண்களுக்கு, 981  பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 32494  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 883 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 83,196  மற்றும் 2,390   ஆகவுள்ளனர். மக்கள்தொகையில் இந்துக்கள் 91.5%,  இசுலாமியர்கள் 2.08%, கிறித்தவர்கள் 6.25%   மற்றும் பிறர் 0.07% ஆகவுள்ளனர்.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கடலூர் மாவட்ட வட்டங்கள்
எஸ். ராஜகுமாரன்

எஸ். ராஜகுமாரன் ஒரு தமிழ்க் கவிஞர், கதைஞர், கட்டுரையாளர், இதழாளர் மற்றும் ஆவணப்பட இயக்குநர். தொலைக்காட்சி, இணையம், திரைப்படம், மாற்றுத் திரை ஆகிய துறைகளில் கடந்த இருபது ஆண்டுகளாக இயங்கி வருபவர்.

வெளியான நூல்கள்

மழை வாசனை 
வண்ணத்துப்பூச்சிக்கு எந்த நிறம் பிடிக்கும்
நதியோடிய காலம்
ஜன்னல்கள்-மின்னல்கள்
ஞானப்பூங்கோதை
யாதுமாகி நின்றாய்
27 இந்தியச்சித்தர்கள்
மழை வரும்போது உன் ஞாபகம்

எழுதி இயக்கிய ஆவணப்படங்கள்
21-இ, சுடலைமாடன் தெரு
திருநெல்வேலி டவுன்
லாவணி
முதல்வர்களின் முதல்வர்

குறும்படங்கள்
நிழல்
சின்னச்சின்ன சிறகுகள்

பெற்ற விருதுகள்
 திருப்பூர் தமிழ்ச்சங்கத்தின் சிறந்த கவிதை நூல் விருது-2004
 திருப்பூர் மத்திய அரிமா சங்கத்தின் சிறந்த ஆவணப்பட விருது-2008
 த.மு.எ.க.சங்கத்தின் சிறந்த ஆவணப்பட விருது-2008

தமிழக எழுத்தாளர்கள்
தமிழ் ஆவணப்படக் கலைஞர்கள்
தோவாளை வட்டம்

தோவாளை வட்டம் , தமிழ்நாட்டின் கன்னியாகுமரி மாவட்டத்தில்  உள்ள 6 வட்டங்களில் ஒன்றாகும். இந்த வட்டத்தின் தலைமையகமாக தோவாளை நகரம் உள்ளது. இந்த வட்டத்தின் கீழ் 24  வருவாய் கிராமங்கள் உள்ளன.தோவாளை ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, தோவாளை வட்டத்தின் மொத்த மக்கள்தொகை 5,90,567 ஆகும். சராசரி எழுத்தறிவு 90.32% ஆகவும்; பாலின விகிதம் ஆயிரம் ஆண்களுக்கு 1,024 பெண்கள் வீதம் உள்ளனர். 

வருவாய் கிராமங்களில் சில:

அனந்தபுரம்
ஆரல்வாய்மொழி
அருமநல்லூர்
அழகியபாண்டிபுரம்
பூதப்பாண்டி
செண்பகராமன்புதூர்
சிறமடம்
தெரிசனம்தோப்பு
இறச்சக்குளம்
ஈசாந்திமங்கலம்
தாழக்குடி
திருப்பதிசாரம்
தோவாளை

மேற்கோள்கள்

கன்னியாகுமரி மாவட்ட வட்டங்கள்
உவரி

உவரி (Uvari) இந்தியாவில், தமிழ்நாடு மாநிலத்தில், திருநெல்வேலி மாவட்டத்தில் 2011ம் ஆண்டு கணக்கெடுப்பின் படி 10,000 மக்கள் தொகை கொண்ட ஒரு கடலோரக் கிராமம் ஆகும். இது திருநெல்வேலியில் இருந்து 75 கி.மீ மற்றும் கன்னியாகுமரி இருந்து 45 கி.மீ தொலைவில் உள்ளது. இது ராதாபுரம் சட்டமன்றத் தொகுதியில் அமைந்துள்ளது. தமிழ் வரலாற்றின்படி, உவரியின் குடிமக்கள் நெய்தல் (கடல் நிலம்) உலகின் பரதர்கள் என்று அழைக்கப்பட்டனர். உவரியின் வரலாற்றுப் பெயர் ஓபீர் பட்டணம். இது பாண்டிய வம்சத்தால் ஆளப்பட்டது.  இங்கு அமைந்துள்ள சுயம்புலிங்கசுவாமி கோயில், புகழ்பெற்ற இந்துக் கோயிலாகும், இந்தக் கோயில் குறைந்தது 500 முதல் 1000 ஆண்டுகள் பழமையானது என மதிப்பிடப்பட்டுள்ளது.

1530களில், செயிண்ட் பிரான்சிஸ் சேவியர் அடங்கிய கோவாவிலிருந்து போர்த்துகீசியம் மற்றும் ஸ்பானிஷ் மிஷனரிகள் இங்கு வந்து பல பரதர் மீனவர்களை ரோமன் கத்தோலிக்க மதத்திற்கு மாற்றினர். போர்த்துகீசிய பாதிரியார்கள், காட்பாதர்களாக செயல்பட்டு, அவர்களுக்கு இறைவனின் பெயரில் ஞானஸ்நானம் அளித்து, மதம் மாறியவர்களுக்கு பெர்னாண்டோ போன்ற குடும்பப்பெயர்களை வழங்கினர்.  பாண்டியன் தனது கொடியில் ஒரு மீனை வைத்திருக்கிறார், இது இந்த சகாப்தத்தின் அடையாளமாகும்.

பதினேழாம் நூற்றாண்டில் உவரிக்கு அருகே சென்ற போர்த்துகீசியக் கப்பலின் பணியாளர்களுக்கு காலரா நோய் தாக்கியது என்று புராணக்கதை கூறுகிறது. மரணத்தைத் தவிர்க்கும் முயற்சியில், கப்பலில் இருந்த ஒரு தச்சன் புனித அந்தோணியின் (பதுவாவின் அந்தோனி) உருவத்தை செதுக்கினான். சிறிது நேரத்தில் படக்குழுவினர் அனைவரும் நலமுடன் மீட்கப்பட்டனர். கப்பல் உவரியில் வந்தபோது, ​​மாலுமிகள் கிராமத்தில் ஒரு குடிசைக்குள் சிலையை வைத்தனர். 1940களில், கிராமவாசிகள் ஒரு தேவாலயத்தைக் கட்டினார்கள், புனித அந்தோணியார் கைக்குழந்தை இயேசுவை தனது கையில் வைத்திருந்தார். கோடி அற்புதங்களின் புனித அந்தோணி, அவரது பரிந்துரையில் நம்பிக்கை கொண்டு அங்கு குவியும் மக்களுக்கு தினமும் பல அற்புதங்களைச் செய்வதாகக் கூறப்படுகிறது, எனவே தேவாலயம் ஒரு பெரிய ஆலயமாக மேம்படுத்தப்பட்டது. உவரியில் உள்ள இந்த தேவாலயத்திற்கு உலகம் முழுவதிலுமிருந்து இந்துக்கள், இஸ்லாமியர்கள் மற்றும் கிறிஸ்தவர்கள் வருகை தருகின்றனர்.

பொருளாதாரம் 
உவரியில் முக்கிய தொழில் மீன்பிடி தொழிலாக உள்ளது.

ஆலயங்கள் 
 புனித அந்தோனியார் உயர் திருத்தலம 
 புனித அந்திரேயா பங்கு ஆலயம் 
 புனித செல்வ மாதா ஆலயம் - கப்பல் ஆலயம் 
 புனித ஆரோக்கிய அன்னை ஆலயம்

மேற்கோள்கள் 

திருநெல்வேலி மாவட்டத்திலுள்ள கிராமங்கள்
வண்டியூர் மாரியம்மன் தெப்பக்குளம்

வண்டியூர் மாரியம்மன் தெப்பக்குளம் என்பது மதுரை மாநகரத்தில் வண்டியூர் பகுதியில் வண்டியூர் மாரியம்மன் திருக்கோயில் அருகில் அமையப் பெற்றுள்ளது . இந்தத் தெப்பக்குளம் 304. 8 மீட்டர் நீள அகலம் கொண்டது. தெப்பக்குளத்தின் நான்குபுறமும் 12 நீளமானப் படிக்கட்டுகளும், சுமார் 15 அடி உயரத்துக்கு கல்லினால் சுவரும் கட்டப்பட்டிருக்கின்றன.  இதன் நடுவிலுள்ள நீராழி மண்டபத்தில் தோட்டத்துடன்கூடிய விநாயகர் கோயில் ஒன்றுள்ளது. சுரங்கக் குழாய்களின் மூலமாக வைகை நதி நீர் தெப்பத்திற்குள் வருமாறு இணைப்பு உள்ளது. இது தமிழ்நாட்டிலுள்ள பெரிய தெப்பக்குளமாகும்.

வரலாறு

திருமலை நாயக்கர் அரண்மனை கட்டுவதற்காக வேண்டிய மணலை மதுரை மன்னராக இருந்த திருமலை நாயக்கரால் இங்கு தோண்டப்பட்டது. மணல் தோண்டியதால் பள்ளமாக இருந்த அப்பகுதியை சீரமைக்க எண்ணிய மன்னன் அப்பகுதியை சதுர வடிவில் வெட்டி, 1645ல் தெப்பக்குளமாக மாற்றி அதன் நடுவே வசந்த மண்டபம் ஒன்றினையும் கட்டினார்.

சிறப்புகள்
 இத்தெப்பம் தோண்டும் போது கண்டெடுக்கப்பட்ட பிள்ளையாரே, முக்குறுணிப் பிள்ளையார் என மீனாட்சி அம்மன் கோயிலில் உள்ளார்.
 தைப்பூசத்தன்று இங்கு மீனாட்சி அம்மைக்கும் சுந்தரேஷ்வரருக்கும் தெப்பத்திருவிழா எடுக்கப்படுகிறது. வண்ணமயமான இந்தத் தெப்பத்திருவிழாவைக் காண அதிகமான மக்கள் மதுரை வருவார்கள்.

மேற்கோள்கள்

மதுரை மாவட்டம்
தமிழ்நாட்டிலுள்ள கோயில் குளங்கள்
மதுரை மாநகராட்சிப் பகுதிகள்
கியூ தாவரவியற் பூங்கா

கியூ தாவரவியற் பூங்கா (Kew Botanical gardens) உலகின் மிகப் பெரிய தாவரவியற் உள்ளடக்கங்களைக் கொண்ட பூங்காவாகும். 1840 ஆம் ஆண்டு தோற்றுவிக்கப்பட்ட இது, இங்கிலாந்தின் சுரே பிரதேசத்தில் அமைந்துள்ள கியூ கார்டன் என்றழைக்கப்படும் அரச தாவரவியற் பூங்காவாகும். சுமார் 300 ஏக்கர் பரப்பளவுள்ள இப்பூங்கா, தேம்ஸ் நதியோரத்தில் ரிச்மண்ட், கியூ ஆகிய ஊர்களுக்கிடையே அமைந்திருக்கின்றது.

படங்கள்

மேற்கோள்கள் 

தாவரவியல் பூங்காக்கள்
அபுல் வபா

அபுல் வபா இப்னு முஹம்மத் அல் புஸ்ஜானி, ஒரு அரேபிய கணிதவியலாளர். இவர் திரிகோண கணிதத்தின் விருத்திக்கு அளப்பெரும் பங்களிப்புச் செய்தவராவார்.

மேற்கோள்கள்

940 பிறப்புகள்
கணிதவியலாளர்கள்
ஈரானிய அறிவியலாளர்கள்